Държавен вестник, бр. 3, 2000 г., стр. 36

С Т Р .  3 6
Д Ъ Р Ж А В Е Н   В Е С Т Н И К
Б Р О Й 3
1.3. “Финансов пасив” е пасив, който пред-
ставлява договорно задължение за:
а) прехвърляне на парични суми или друг
финансов актив на друго предприятие;
б) размяна на финансов инструмент с друго
предприятие при потенциално неблагоприят-
ни условия.
1.4. “Инструмент на собствения капитал” е
договор, който осигурява остатъчен дял в акти-
вите на предприятие след приспадане на всич-
ки негови пасиви.
1.5. “Паричен финансов инструмент” е фи-
нансов актив или финансов пасив с фиксирани
или определими парични суми.
1.6. “Потенциално благоприятни условия” са
условия, при които предприятието очаква или
възнамерява да реализира печалба при опери-
ране с финансовия инструмент.
1.7. “Потенциално неблагоприятни условия”
са условия, при които предприятието очаква или
предполага, че ще реализира загуба при опери-
ране с финансовия инструмент.
1.8. “Договор” е независимо от формата спо-
разумение с ясни икономически последици за две
или повече страни, даващо основание за прилага-
не на изпълнението му чрез законна сила.
1.9. “Непроизводен (първичен, основен)
финансов инструмент” е финансов инструмент,
изискващ първоначална нетна инвестиция. Това
са: вземанията, задълженията и осигурявания-
та на собствения капитал.
1.10. “Производен финансов инструмент” е
финансов инструмент, създаващ права и задъл-
жения, които се изразяват в прехвърляне на един
или повече от финансовите рискове, присъщи
на непроизводния финансов инструмент. Про-
изводният финансов инструмент не изисква
почти никаква първоначална нетна инвестиция,
погасява се на бъдеща дата и стойността му се
мени в зависимост от предварително определе-
на променлива (конкретен лихвен процент, цена
на ценна книга, цена на стока, валутен курс,
кредитен рейтинг, ценови индекс, рейтингов
индекс, кредитен индекс и други подобни).
Производните финансови инструменти не
водят до прехвърляне на непроизводните фи-
нансови инструменти при възникване на дого-
вора, дори и при падежа им не е задължително
да се осъществи такова прехвърляне.
Производни финансови инструменти са нап-
ример: финансовите опции (пут, кол и т.н.);
фючърсните договори; форуърдните договори;
суаповете (лихвени, валутни и т.н.) и други,
отговарящи на определението за такива.
1.11. “Комбиниран (сложен, хибриден, със-
тавен, синтетичен) финансов инструмент” е
финансов инструмент, който включва в себе си
непроизводен финансов инструмент и произво-
ден финансов инструмент.
1.12. “Признат финансов инструмент” е фи-
нансов инструмент, отразен в балансовата част
на счетоводния баланс на предприятието.
1.13. “Непризнат финансов инструмент” е
финансов инструмент, отразен в задбалансовата
част на счетоводния баланс на предприятието.
1.14. “Финансов риск” е риск, присъщ на фи-
нансовите инструменти, който се проявява поот-
делно или съчетано в следните разновидности:
а) риск на паричния поток—риск, произти-
чащ от колебанията в размера на бъдещите
парични потоци, свързани с финансов инстру-
мент. В зависимост от страната, която заема
предприятието по отношение на финансовия
инструмент, той бива:
—кредитен риск—риск, произтичащ от въз-
можността предприятието да не може да полу-
чи в договорения размер или въобще финансов
актив, както и възможността предприятието да
получи в пълен размер финансов актив, но на
по-късна дата от уговорената;
—ликвиден риск—риск, произтичащ от въз-
можността предприятието да не може да пога-
си в договорения размер или въобще финансов
пасив, както и възможността предприятието да
погаси в пълен размер финансов пасив, но на
по-късна дата от уговорената;
б) ценови риск—риск, произтичащ от коле-
банията в цената на финансов инструмент, кой-
то в зависимост от вида на финансовия инстру-
мент може да бъде:
—валутен риск—риск, произтичащ от про-
мени във валутен курс;
—лихвен риск—риск, произтичащ от проме-
ни в лихвен процент;
—пазарен риск—риск, произтичащ от про-
мени в пазарна цена.
1.15. “Хеджиране” е пропорционално ком-
пенсиране между измененията в справедливи-
те стойности (цените) или паричните потоци,
отнасящи се до хеджиращия инструмент, и тези
на хеджираната позиция (единица).
1.16. “Хеджиращ инструмент” е финансов
инструмент, заделен от предприятието за хеджи-
ране на един или няколко финансови риска на
хеджираната позиция.
1.17. “Хеджирана позиция (единица)” е
признат или непризнат финансов инструмент,
както и нефинансов актив или пасив, носител
на един или няколко финансови риска, спря-
мо които финансови рискове предприятието
прилага хеджиране. Това е защитената от фи-
нансови рискове чрез хеджиране позиция на
предприятие.
1.18. “Ефективност на хеджиране” е степен-
та, до която финансовите рискове на хеджира-
ната позиция (единица) са компенсирани от
хеджиращия инструмент, измерена чрез срав-
нение между:
—изменението в справедливата стойност
(цената) или в паричния поток на хеджиращия
инструмент, и
—изменението в справедливата стойност
(цената) или в паричния поток на хеджираната
позиция (единица).